इतनी सुन्‍दर प्राकृतिक रचना है प्रभु की और इतना सुन्‍दर प्रबंधन है जिसके बहुत सारे रहस्‍य अभी भी विज्ञान की पहुँच के बाहर है । हमारे शरीर की रचना देखें । हमारी आँते इतनी लम्‍बी है की पच्‍चीस फिट तक जा सकती है । वह हमारे पेट में इस तरह से बैठाई गई है कि देखकर आश्चर्य होता है । हमारे मस्तिष्क की नस इतनी बारिक है कि आँखों से दिखाई नहीं देती । पर वे शरीर के हर हिस्‍से का संकेत मस्तिष्क तक पहुँचाती है और मस्तिष्क के हर आदेश को शरीर के अंगों तक पहुँचाती है । हमारा हृदय बिना रूके धड़कता रहता है । क्‍या कोई मशीन बिना रूके 80 वर्षो तक निरंतर चल सकती है । कदापि नहीं । पर मनुष्‍य का हृदय मनुष्‍य के साते जागते अवस्‍था में भी निरंतर चलता रहता है । मनुष्‍य जब जन्‍म लेता है तब से मनुष्‍य की मृत्यु तक वह निरंतर बिना विश्राम, बिना रूके चलता ही रहता है ।